CELEX: 22006D0122
Language: sk
Date: 2006-09-22 00:00:00
Title: Rozhodnutie Spoločného výboru EHP č. 122/2006 z  22. septembra 2006 , ktorým sa mení a dopĺňa príloha XIII (Doprava) k Dohode o EHP

30.11.2006   
            
            
               SK
            
            
               Úradný vestník Európskej únie
            
            
               L 333/50
            
         
      ROZHODNUTIE SPOLOČNÉHO VÝBORU EHP
   
   č. 122/2006
   z 22. septembra 2006,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 90/2006 zo 7. júla 2006 (1).
            
         
               (2)
            
            
               Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (2), nariadenie Európskeho Parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (3) a nariadenie (ES) č. 551/2004 Európskeho parlamentu a Rady z 10. marca 2004 o organizácii a využívaní vzdušného priestoru v jednotnom európskom nebi (4) boli začlenené do dohody rozhodnutím Spoločného výboru EHP č. 67/2006 z 2. júna 2006 (5) s úpravami pre niektoré krajiny.
            
         
               (3)
            
            
               Nariadenie Komisie (ES) č. 2096/2005 z 20. decembra 2005, ktorým sa ustanovujú spoločné požiadavky na poskytovanie leteckých navigačných služieb (6), sa má začleniť do dohody.
            
         
               (4)
            
            
               Nariadenie Komisie (ES) č. 2150/2005 z 23.decembra 2005, ktorým sa stanovujú spoločné pravidlá pružného využívania vzdušného priestoru (7), sa má začleniť do dohody,
            
         ROZHODOL TAKTO:
   Článok 1
   Za bod 66w (nariadenie Európskeho parlamentu a Rady (ES) č. 552/2004) prílohy XIII k dohode sa dopĺňajú tieto body:
   
      
                  
               
               
                  „66x. 32005 R 2096: Nariadenie Komisie (ES) č. 2096/2005 z 20. decembra 2005, ktorým sa ustanovujú spoločné požiadavky na poskytovanie leteckých navigačných služieb (Ú. v. EÚ L 335, 21. 12. 2005, s. 13).
               
            
                  
               
               
                  66y. 32005 R 2150: Nariadenie Komisie (ES) č. 2150/2005 z 23. decembra 2005, ktorým sa stanovujú spoločné pravidlá pružného využívania vzdušného priestoru (Ú. v. EÚ L 342, 24. 12. 2005, s. 20).“
               
            
   Článok 2
   Znenie nariadení (ES) č. 2096/2005 a č. 2150/2005 v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 23. septembra 2006 pod podmienkou, že Spoločnému výboru EHP (8) budú zaslané všetky oznámenia podľa článku 103 ods. 1 dohody, alebo dňom nadobudnutia účinnosti rozhodnutia Spoločného výboru EHP č. 67/2006 z 2. júna 2006, podľa toho, ktorý z týchto dátumov nastane neskôr.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 22. septembra 2006.
      
         
            Za Spoločný výbor EHP
         
         
            predsedkyňa
         
         Oda Helen SLETNES
         
      
   
   
      (1)  Ú. v. EÚ L 289, 19.10.2006, s. 29.
   
      (2)  Ú. v. EÚ L 96, 31.3.2004, s. 1.
   
      (3)  Ú. v. EÚ L 96, 31.3.2004, s. 10.
   
      (4)  Ú. v. EÚ L 96, 31.3.2004, s. 20.
   
      (5)  Ú. v. EÚ L 245, 7.9.2006, s. 18.
   
      (6)  Ú. v. EÚ L 335, 21.12.2005, s. 13.
   
      (7)  Ú. v. EÚ L 342, 24.12.2005, s. 20.
   
      (8)  Nie sú uvedené žiadne ústavné požiadavky.